ஜே.எம்.எஸ் என்ற தனியார் சொகுசுப் பேருந்து இன்று மாலை 5 மணிக்கு தி.நகர் நோக்கி வந்துகொண்டிருந்தது. தி.நகர் துரைசாமி சுரங்கப்பாதையில் பேருந்து வேகமாக வந்துகொண்டிருந்தபோது மேல் பகுதி திடீரென சிக்கிக்கொண்டதோடு பலத்த சத்தம் கேட்டது. இதனால் அதிர்ச்சியடைந்த ஓட்டுநர் கீழே இறங்கி வந்துபார்த்துள்ளார். அப்போது, சுரங்கப்பாதை கட்டடத்தில் பேருந்தின் மேல்கூரை சிக்கியிருந்ததைப் பார்த்து தீயணைப்புத் துறையினருக்குத் தகவல் கொடுத்தார். எப்போதும் வாகனங்கள் செல்லும் சுரங்கப்பாதையில் இப்பேருந்து சிக்கிக்கொண்டதால் கடும் போக்குவரத்து நெரிசல் ஏற்பட்டது.